Vier mans met plofstof in Naboomspruit gevangVier mans is in Mookgophong (Naboomspruit) in hegtenis geneem vir die besit van plofstof, het die polisie in Limpopo Sondag gesê. Die vier mans is Vrydag in die vroeë oggendure in hegtenis geneem en hulle het blykbaar beplan om verskeie kluise by groot handelaars in Mookogophong op te blaas, het brigadier Hangwani Mulaudzi gesê. “Die polisie het ŉ wenk ontvang dat vier mans beplan om die kluise op te blaas, met die NTK eerste op die lys,” het Mulaudzi gesê. Die vier mans is glo almal van Gauteng en is by Eerstestraat in hegtenis geneem. Die mans het plofstof in hul besit gehad en die polisie vermoed hulle kan aan ŉ vorige ontploffingsvoorval by die NTK verbind word. Die mans, tussen 25 en 40 jaar oud sal na verwagting Maandag in die landdroshof in Mookgophong verskyn. -SAPA